沪上自前清开埠以来,久为远东金融中心,富商巨贾,云集於此;文人雅士,倘佯其中。收藏之富,甲於天下;鉴别之精,闻名遐迩;钱币一道,尤为擅㘯。诸前辈结泉社,出刊物,考校源流,辨析泾渭,引领风气,经久不衰。今逢盛世,好古之士大增,各地泉家辈出。沪上友朋欲效法先贤,为民间藏钱做评估鉴定,以便洞悉真伪贵贱,免被牟利不法之徒所欺,是亦有益於世,何乐而不为。夫沪上聚宝之地,故以宝沪艺术品公司为名,而物华天宝,非惟隋珠卞璧,惟贤在位,国以康宁,惟贤是宝,民阜物饶。
丁酉秋 孙仲汇於沪上